Sarajevo, 17. 9. 2024. godine

**NAJAVA ZA MEDIJE**

**Sedmi sastanak Odbora za stabilizaciju i pridruživanje**

Sedmi sastanak Odbora za stabilizaciju i pridruživanje između Europske unije i Bosne i Hercegovine bit će održan u četvrtak, 19. 9. 2024. godine, u Bruxellesu (početak 10h).

Sastankom će sa strane BiH kopredsjedati Elvira Habota, direktorica Direkcije za europske integracije, a sa strane EU Valentina Superti, direktorica za Zapadni Balkan iz Opće uprave Europske komisije za politiku susjedstva i pregovore o proširenju.

Na sastanku će se razgovarati o provedbi Sporazuma o stabilizaciji i pridruživanju i preporuka Europske komisije vezano za politički i ekonomski kriterij te sektore trgovine, industrije, carina i oporezivanja, poljoprivrede i ribarstva, unutarnjeg tržište i konkurencije, prometa, energije, okoliša, inovacija, informacijskog društva i socijalne politike.

**Predsjedateljica bh. izaslanstva Elvira Habota medijima će za telefonsku izjavu biti dostupna 19. 9. 2024. godine od 13.15 do 13.45 sati. Nakon sastanka Direkcija će distribuirati priopćenje.**

**O Odboru za stabilizaciju i pridruživanje**

Odbor za stabilizaciju i pridruživanje jedno je od zajedničkih tijela EU i BiH uspostavljenih sukladno Sporazumu o stabilizaciji i pridruživanju, a u svrhu praćenja njegove provedbe. Sastanci Odbora za stabilizaciju i pridruživanje se, u pravilu, održavaju jednom godišnje. O Odboru vidi više: <https://www.dei.gov.ba/bs/stabilization-agreement>.

Direkcija za europske integracije